**PM KM Mellom**

**Velkommen til kretsmesterskap mellom på Askøy**

**Søndag 11.05.2014**

Løype- og klasseinformasjon

|  |  |  |  |  |  |
| --- | --- | --- | --- | --- | --- |
| Løype | **Nivå** | **Lengde** | **Klasser** | **Veiledende vinnertid** | **Stigning** |
| 1 | A | 4.2 km | H17 | 30-35 | 125 |
| 2 | A | 2,9 km | **D17**, H50, **H15-16**, H17K | 30-35 | 70 |
| 3 | A | 2.1 km | **D15-16,** D50, D17K, H70 | 25 | 50 |
| 4 | B | 2.1 km | **D13-14, H13-14**, D70, B-Åpen | 20 | 40 |
| 5 | C | 2.1 km | D11-12, H11-12, D/H-10, C-Åpen | 20 | 35 |
| 6 | N | 1.7 km | D/H11-12N, D/H13-16N, N-Åpen | 20 | 40 |
| 7 | N | 2.9 km | N-Åpen - Lang | 30 | 60 |
| 8 |  |  | Småtroll på samlingsplass |  |  |

KM-klasser er uthevet.

**Terreng**

Terrenget er to delt. I sørvest er det hovedsaklig eldre planteskog med mye stier og traktorveier. I nord og øst er det et mer åpne myrområder med noe glissen furuskog, med relativt få klare ledelinjer. Denne delen er derfor kun brukt i A løypene.

Det er en del hjortetråkk som ikke er vist på kartet.

**Kart**

Kartet ble revidert til NM-lang i 2000. Naturlig nok har vegetasjonen endrer seg en del etter dette. Planteskogen er blitt større og mer åpen i noen områder, samtidig som en del områder er blitt tettere med årene. Har gjort en del korreksjoner i traseene der dette vil ha betydning for veivalg.

Det er en del ”gule-områder ” på kartet som har grodd noe igjen, men det skal være greit å kjenne igjen områdene i terrenget.

Der er noen gjerder i terrenget. Disse er generelt i dårlig forfatning, og tildels borte, men siden gjerdestolper fortsatt står igjen har vi beholdt gjerdene på kartet.

**Start**

Ca. 5 minutters gange til start. Samme start i alle løyper.

Løse postbeskrivelser for A-løypene på start, men de er også på kartet.